Diari Oficial de la Generalitat Valenciana


Sumari del DOGV 5318, del 04-08-2006 (2006/9407)

RESOLUCIÓ de 20 de juliol de 2006, de la Secretaria Autonòmica d'Educació, per la qual es resol la convocatòria d'ajudes a les federacions i associacions d'alumnes de centres docents no universitaris de la Comunitat Valenciana sostinguts amb fons públics, convocades per l'Orde de 4 d'abril del 2006 (DOGV núm. 5.257, de 12.05.2006).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5318

Data del DOGV
:   04-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9407


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 20 de juliol de 2006, de la Secretaria Autonòmica d'Educació, per la qual es resol la convocatòria d'ajudes a les federacions i associacions d'alumnes de centres docents no universitaris de la Comunitat Valenciana sostinguts amb fons públics, convocades per l'Orde de 4 d'abril del 2006 (DOGV núm. 5.257, de 12.05.2006). [2006/9407]  
Per Orde de 4 d'abril del 2006 de la Conselleria de Cultura, Educació i Esport es van convocar ajudes per a finançar les activitats pròpies de les federacions i associacions d'alumnes de centres docents no universitaris de la Comunitat Valenciana sostinguts amb fons públics, establint els criteris i bases per a la seua concessió.  
La Comissió Avaluadora prevista en la base sèptima de l'Annex I de la referida Orde, reunida el dia 20 de juliol del 2006, va acordar desestimar les set sol.licituds presentades per una federació i sis associacions d'alumnes, per la seua presentació fora del termini establit en l'Orde de convocatòria de les ajudes, elevant proposta de resolució, a fi que la Secretaria Autonòmica d'Educació dictara la resolució corresponent.  
Per tot l'anterior, i vistos els preceptes de singular i general aplicació, resolc:  
Primer  
Desestimar les sol·licituds presentades per les entitats següents, per incompliment del que estableix la base Quarta, últim paràgraf, de l'Orde de 4 d'abril del 2006 de convocatòria de les ajudes, relatiu al termini de presentació de sol·licituds.  
. Federació Valenciana d'Associacions d'Alumnes d'Ensenyances Mitjanes (FAAVEM).   
. Associació d'Alumnes .Veles i Vents. de Torrent.  
. Associació d'Alumnes .La Plana. de Castelló.  
. Associació de Alumnos .9 d'octubre. de Carlet.  
. Associació d'Alumnes .Francisco Ribalta. de Castelló.  
. Associació d'Alumnes .Tots a Una. de Betxí.  
. Associació d'Alumnes «Los Descaminaos» de Castelló.  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciós administratiu, la present Resolució, que posa fi a la via administrativa, podrà ser recorreguda potestativament en reposició o ben cabrà plantejar directament recurs contenciós administratiu, en els terminis i davant dels órganos que s'indiquen a continuació:  
a) El recurs de reposició haurà d'interposar-se davant de la Conselleria de Cultura, Educació i Esport en el termini d'un mes a contar des de l'endemà al de la seua publicació en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a contar des de l'endemà al de la seua publicació en el Diari Oficial de la Generalitat Valenciana.  
València, 20 de juliol del 2006.. El secretari autonòmic d'Educació: Máximo Caturla Rubio.